79. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ. Αριθ. 2131.25/15/89 της 11 Μαΐου /2 Ιουν. 1989 (ΦΕΚ Β' 427) Λήψη Ειδικών Μέτρων Προστασίας των εκ Πολωνίας, Τσεχοσλοβακίας, Ουγγαρίας, Λ.Δ. Γερμανίας, Βουλγαρίας, Ρουμανίας και Σοβιετικής Ένωσης επαναπατριζομένων Ελλήνων υπηκόων και Ομογενών Πολιτικών Προσφύγων, κατόχων ξένων αποδεικτικών ναυτικής ικανότητας. Έχοντας υπόψη: α)Την με αριθ. 165/167Α/17.9.63 πράξη του Υπουργικού Συμβουλίου και το Ν.Δ. 4377/174Α/10.10.64 περί καθορισμού ειδικών μέτρων Προστασίας για τους Έλληνες υπηκόους και ομογενείς από τον Αίγυπτο. β)Τις κατά καιρούς παρουσιαζόμενες περιπτώσεις επαναπατρισθέντων από Σοσιαλιστικές Χώρες Ελλήνων και Ομογενών Πολιτικών Προσφύγων κατόχων ξένων αποδεικτικών ναυτικής ικανότητας, που ζητούν ισότιμη αναγνώριση ή ανταλλαγή των αποδεικτικών που κατέχουν με αντίστοιχα Ελληνικά. γ)Το με αριθ. πρωτ. 28323/6/19.4.89 έγγραφο του Ναυτικού Απομαχικού Ταμείου με το οποίο γίνεται εκτίμηση της Οικονομικής επιβάρυνσης του ΝΑΤ. που θα προκύψει από την ανταλλαγή ή ισότιμη αναγνώριση των αποδεικτικών Ναυτικής Ικανότητας που κατέχουν επαναπατρισθέντες από Σοσιαλιστικές Χώρες Έλληνες και Ομογενείς Πολιτικοί Πρόσφυγες, αποφασίζουμε: Ι.Οι Έλληνες Υπήκοοι και οι Ομογενείς Πολιτικοί Πρόσφυγες που επαναπατρίζονται από τις Σοσιαλιστικές Χώρες και είναι κάτοχοι Αποδεικτικών Ναυτικής Ικανότητας οποιασδήποτε τάξης που έχουν εκδοθεί από τις Αρχές της Πολωνίας, Τσεχοσλοβακίας,, Ουγγαρίας, Λ.Δ. Γερμανίας, Βουλγαρίας, Ρουμανίας και Σοβ. Ένωσης δικαιούνται να αποκτήσουν το αντίστοιχης τάξης ελληνικό αποδεικτικό ναυτικής ικανότητας με τη προϋπόθεση ότι έχουν αποκτήσει τη προβλεπόμενη για τα ελληνικά αποδεικτικά αντίστοιχη θαλάσσια υπηρεσία. (Αντί για τη σελ. 486,441) Σελ. 486,441(α) Τεύχος ΙΑ-11-2 Σελ. 27 19.Ε.γ.79 Διπλώματα και άδειες ναυτικής ικανότητας 19.Ε.γ.79 Διπλώματα και άδειες ναυτικής ικανότητας Διπλώματα και άδειες ναυτικής ικανότητας 19.Ε.γ.79 2.Θαλάσσια Υπηρεσία που έχει αποκτηθεί πριν από τον επαναπατρισμό τους από Έλληνες Υπηκόους και Ομογενείς Πολιτικούς Πρόσφυγες που επαναπατρίζονται από τις παραπάνω χώρες, σε πλοία με ξένη σημαία, που αποδεικνύεται με επίσημα στοιχεία, αναγνωρίζεται με απόφαση ΥΕΝ/ΔΕΚΝ χωρίς εξαγορά ανάλογα με το είδος και την χωρητικότητα των πλοίων στα οποία αποκτήθηκε και το είδος και την ιπποδύναμη των κινητήριων μηχανών τους, μόνο για την συμπλήρωση προσόντων Θαλάσσιας Υπηρεσίας προς απόκτηση ανωτέρου αποδεικτικού Ναυτικής Ικανότητας. 3.Η Απόφαση αυτή ισχύει μόνο σε ότι αφορά την ανταλλαγή των ξένων αποδεικτικών Ναυτικής Ικανότητας, ενώ σε ότι αφορά συνταξιοδοτικά θέματα θα ισχύει η ανάλογη νομοθεσία. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. 